als_Latn dik_Latn sag_Latn
Ka përfunduar përballja mes deputetit Tom Doshi dhe Durim Bamit që është dëshmitari kryesor, i pretenduar nga Doshi si vrasësi i tij. Deri më tani, nga ambientet e Prokurorisë së Krimeve të Rënda është larguar avokati i Durim Bamit, por ky i fundit nuk ka bërë asnjë pohim mbi këtë përballje, duke ruajtur sekretin hetimor:
“U bë një ballafiqim dhe nuk na lejohet të bëjmë publikimin pasi janë sekret hetimor”, tha avokati i Durim Bamit, Murati.
Durim Bami dhe Tom Doshi kanë qëndruar për afro 9 orë së bashku në ambientet e Prokurorisë së Krimeve të Rënda. Burime nga Prokuroria bëjnë me dije se dëshmitë e tyre kanë qenë kontradiktore duke pasur përgjigje të ndryshme për pyetjet e hetuesve.
Doshi u paraqit sot në Prokurorinë e Krimeve të Rënda, për të pestën herë, për të ballafaquar dëshminë e tij me vrasësin e pretenduar Durim Bami. Ballafaqimi i dytë mes deputetit të Shkodrës, Tom Doshi dhe Durim Bamit ka zgjatur disa orë.
Deputeti i përjashtuar i PS-së, Tom Doshi, e ka akuzuar Bamin se ka marrë urdhër për të kryer atentatin ndaj tij dhe deputetit demokrat, Mhill Fufi, në këmbim të një shume parash.
Në seancën e djeshme, Durim Bami i tha sy më sy Doshit se atentati është i sajuar nga deputeti dhe se Doshi duhet t’i japë fund kësaj historie.
Deputeti i përjashtuar nga grupi parlamentar i Partisë Socialiste artikuloi publikisht akuzat ndaj kryeparlamentarit Ilir Meta se ka urdhëruar dhe paguar për eliminimin fizik të tij dhe të deputetit demokrat Mhill Fufi.
als_Latn als_Latn als_Latn als_Latn als_Latn als_Latn als_Latn